**Søknad om støtte til arktiske miljøvernprosjekter i 2017**

Tilskuddet er beregnet på arktiske miljøvernprosjekter, og tiltak som støtter opp om Norges engasjement i Arktisk råd. Det kan også gis støtte til utvalgte miljøprosjekter i Antarktis.

Tilskuddet inngår i Utenriksdepartementets tilskuddsordning Arktis 2030, og det forutsettes at søker setter seg inn i rammene og vilkårene for denne tilskuddsordningen.

Søknaden skal inneholde følgende opplysninger:

* **Prosjektets tittel**
* **Søker**

Kontaktperson/kontaktinformasjon

* **Prosjektbeskrivelse**

Kort oppsummering av prosjektet (maks fem linjer)

Prosjektets formål, tiltak og antatte resultater (maksimalt 1 side)

Ytterligere beskrivelse kan om ønskelig vedlegges separat.

* **Prosjektets relevans i forhold til Arktis 2030 – arktiske miljøvernprosjekter**
* **Prosjektdeltakere**

Ansvarlig organisasjon og prosjektleder

Eventuelle samarbeidspartnere

Tilknytning til Arktisk råd, der dette er relevant.

* **Prosjektets start- og sluttidspunkt**
* **Omsøkt beløp**

* **Budsjett**

Budsjettet skal spesifisere de omsøkte utgiftspostene, og gi informasjon om øvrig finansiering. Dersom det søkes om flerårige prosjekter skal det spesifiseres budsjett for hvert år.

Alle søknader vil bli vurdert opp mot EØS-avtalens regler om offentlig støtte.

Fristen for innlevering av søknader er 15. februar 2017.

Søknad sendes kun elektronisk til:

Klima- og miljødepartementet

Polar- og nordområdeseksjonen

[postmottak@kld.dep.no](mailto:postmottak@kld.dep.no)